
Uznesenie 4C/8/2025 Okresný súd Liptovský Mikuláš v právnej veci navrhovateľky: A. B., nar. XX. XX. XXXX, trvale bytom C. D. XXX, proti: D. B., nar. XX. XX. XXXX, trvale bytom C. D. XXX, E. F. G. H. I., A. XX, I., zastúpený opatrovníkom Obec Uhorská Ves, so sídlom Uhorská Ves 53, IČO: 00 315 818, o návrhu na nariadenie neodkladného opatrenia, t a k t o rozhodol: 4C/8/2025 I. Nariaďuje sa neodkladné opatrenie, ktorým sa ukladá D. B., aby navrhovateľku nekontaktoval osobne, písomne, telefonicky, elektronickou komunikáciou, prostredníctvom tretej osoby alebo inými prostriedkami. II. Vo zvyšnej časti sa návrh na nariadenie neodkladného opatrenia zamieta. III. D. B. sa poučuje, že môže voči navrhovateľke podať žalobu vo veci samej, ktorá sa môže týkať nárokov na navrátenie do pôvodného stavu alebo nárokov na náhradu škody alebo inej ujmy spôsobenej výkonom neodkladného opatrenia nariadeným výrokom I. tohto uznesenia. IV. D. B. sa voči navrhovateľke náhrada trov konania nepriznáva. odôvodnenie: 4C/8/2025 1. Návrhom podaným na súd prvej inštancie 31. 01. 2025 sa navrhovateľka domáhala nariadenia neodkladného opatrenia tak, aby súd uložil D. B. sa k nej približovať na vzdialenosť menšiu ako 20 m, nevstupovať na nehnuteľnosti a do rodinného domu, a to pozemok, parc. č. 478/14, výmera 333 m2, ostatná plocha, pozemok parc. č. 478/26, výmera 133 m2, ostatná plocha nachádzajúce sa súbežne pri pozemku parc. č. 478/19, výmera 167 m2, zastavaná plocha a nádvorie stavby rodinného domu, súpisné číslo XXX v zastavanom území obce Uhorská Ves, v k. ú. C. D., zapísané na LV č. XXX, evidované na Okresnom úrade, katastrálny odbor, Liptovský Mikuláš, a aby ju nekontaktoval osobne, písomne, telefonicky, elektronickou komunikáciou, prostredníctvom tretej osoby alebo inými prostriedkami a nahradil trovy konania. Svoj návrh odôvodnila tým, že D. B. je jej syn s D. B. st.(jeho otcom). Na základe rozhodnutia Okresného súdu Liptovský Mikuláš, sp. zn. 2Nt/31/2023 je v súčasnosti umiestnený v detenčnom ústave – Psychiatrická liečebňa Sučany, Hradišská 23, oddelenie muži A2, Sučany na výkon ústavného ochranného psychiatrického a protialkoholického liečenia, ktoré mu bolo naposledy uložené uznesením Okresného súdu Liptovský Mikuláš sp. zn. 2NT/31/2023 zo dňa 20. 11. 2023 v spojení s uznesením Krajského súdu v Žiline, sp. zn. 3Tos/138/2023 zo dňa 03. 01. 2024. Na základe uznesenia Okresného súdu Liptovský Mikuláš sp. zn. 21Nt/28/2023 zo dňa 04. 12. 2023 v spojení s uznesením Krajského súdu v Žiline sp. zn. 1Tos/22/2024 zo dňa 12. 03. 2024 bolo synovi uložené ochranné ústavné protitoxikomanické liečenie s termínom nástupu na liečbu dňa 10. 02. 2025 v odbornom liečebnom ústave psychiatrie, n. o., Predná Hora, Muránska Huta, časť Predná Hora 126, Muráň. Na Okresnom súde Liptovský Mikuláš – pracovisko Ružomberok je vedené pojednávanie sp. zn.
8Tp/33/2024, vo veci obvinenia syna pre prečin podľa ust. § 245 ods. 1 Trestného zákona a prečin podľa ust. § 360 ods. 1 Trestného zákona. Rozsudkom Okresného súdu Liptovský Mikuláš sp. zn. 1Ps/10/2020 v spojení s rozsudkom Krajského súdu v Žiline sp. zn. 13CoPs/5/2024, ktorý nadobudol právoplatnosť dňa 04. 07. 2024, súd D. B. obmedzil v spôsobilosti na právne úkony a ustanovil mu opatrovníka obec Uhorská Ves. Syn sa od roku 2018 ku nej správal agresívne, nepríčetne, vulgárne jej nadával, že je „piča a vyjebaná sviňa“, čím ju ponižoval a tiež fyzicky napádal. V roku 2018 jej dal facku a v roku 2019 ju udieral do hlavy, v dôsledku čoho sa jej posunul stavec na krčenej chrbtici a musela podstúpiť operáciu chrbtice. Keď mal vypité, rozhadzoval veci, rozbíjal dvere, čím u nej vyvolával strach a neustále napätie, v dôsledku čoho má z neho obavu o svoje zdravie a život, nakoľko je dlhoročný psychiatrický pacient, mu toto jeho správanie prepáčila a odpustila, ospravedlnil sa jej. Dňa 22. 06. 2021 v čase okolo 12.00 hod. sa jej v mieste trvalého bydliska C. D. XXX, vyhrážal, že ju zadusí vankúšom, keď ležala vo svojej izbe a na posteli a zahnal sa pri tom na ňu ľavou rukou so slovami, že je „kurva, piča“, pričom toto jeho konanie v nej stresovo vzbudilo dôvodnú obavu o jej zdravie a život. Dňa 27. 06. 2021 v čase okolo 12.30 hod. ju na adrese trvalého bydliska v C. D. v kúpeľni rodinného domu fyzicky napadol tak, že ju päsťami udrel do ľavej strany hlavy a zvýšeným, agresívnym hlasom s nepríčetným pohľadom sa jej pýtal, kde mu dala bedničku s pivom. Následkom jeho úderov spadla na zem a na ochranu si dala pred tvár lavór, syn ju chcel opätovne udrieť, popri tom jej vulgárne nadával, že je „sviňa vyjebaná“, z domu sa jej podarilo utiecť von. Uvedeným konaním jej žalovaný syn spôsobil obmedzenie pohybu hlavy s obmedzením v obvyklom spôsobe života v trvaní päť dní. Pre uvedené skutky bol žalovaný syn trestné stíhaný pre zločin týranie blízkej osoby a zverenej osoby podľa § 208 ods. 1 písm. a), b), Trestného zákona a prečin nebezpečné vyhrážanie podľa ust. § 360 ods. 1, 2 písm. b) Trestného zákona. Za uvedené skutky bol väzobne stíhaný a trestné stíhanie bolo vo vyššie uvedenej veci voči obvinenému – žalovanému synovi zastavené podľa ust. § 215 ods. 1, písm. a) Trestného poriadku, a to uznesením Okresnej prokuratúry Liptovský Mikuláš, č. 2Pc 184/21/5505-50 zo dňa 14. 10. 2021. Žalovanému synovi dňom 10. 12. 2021 zrušila trvalý pobyt nielen kvôli agresívnemu správaniu voči jej osobe, ako aj k jeho súrodencom, ale aj kvôli tomu, že si bral úvery, pôžičky a nebankové spotrebiteľské úvery a mal problém ich splácať. Vlastní telefón prostredníctvom ktorého jej zasielal SMS-správy „piča, skap!“. Je vlastníčkou nehnuteľnosti rodinného domu súpisné číslo XXX a pozemku v zastavanom území obce Uhorská Ves, evidovanej na Okresnom úrade, katastrálny odbor Liptovský Mikuláš vedený na liste vlastníctva č. XXX, a to parc. č. 478/14, 478/19, 478/26. Má XX rokov, od roku 2009 je invalidná dôchodkyňa, má viacero zdravotných problémov. Synove správanie je pre ňu krízové a stresové, jeho blízkosť pri osobných stretnutiach jej spôsobuje zhoršovanie zdravia – zvýšený krvný tlak, žalúdočné problémy, zvracanie, hnačku, pomočovanie, závraty, mdloby. J. K. J. psychiatrička pri konzultáciách zaznamenala nevhodnosť bývania ako aj stretávania sa so žalovaným. Vzhľadom na vyššie opísané bezohľadné správanie žalovaného voči nej navrhujem vydať neodkladné opatrenie. 2. Z pripojeného spisu Okresného súd Liptovský Mikuláš sp. zn. 2Nt/31/2023 mal súd osvedčené, že uznesením č. k. 2Nt/31/2023-31 zo dňa 20. 11. 2023, súd podľa § 446 ods. 1 Tr. poriadku a § 74 ods. 1 Tr. zákona zmenil na ústavné ambulantné ochranné psychiatrické liečenie, ktoré bolo D. B., uložené uznesením Okresného súdu Liptovský Mikuláš sp. zn. 3Nt/14/2015 zo dňa 26. 04. 2017 v spojení s uznesením Okresného súdu Rožňava sp. zn. 1Nt/13/2017 zo dňa 27. 10. 2017 v spojení s uznesením Okresného súdu Liptovský Mikuláš sp. zn. 2Nt/11/2019 zo dňa 22. 05. 2019 v spojení s uznesením Krajského súdu v Žiline sp. zn. 1Tos/84/2019 zo dňa 13. 08. 2019 v spojení s uznesením Okresného súdu Martin sp. zn. 4Nt/33/2020 zo dňa 13. 07. 2020, v spojení s uznesením Okresného súdu Liptovský Mikuláš sp. zn. 3Nt/33/2021 zo dňa 19. 01. 2022 v spojení s uznesením Krajského súdu v Žiline sp. zn. 3Tos/20/2022 zo dňa 13. 04. 2022 v spojení s uznesením Okresného súdu Martin sp. zn. 16Nt/13/2023 zo dňa 27. 04. 2023 a podľa § 446 ods. 1 Tr. poriadku a § 74 ods. 1 Tr. zákona súd zmenil na ústavné ambulantné ochranné protialkoholické liečenie, ktoré bolo D. B. uložené uznesením Okresného súdu Liptovský Mikuláš sp. zn. 3Nt/14/2015 zo dňa 26. 04. 2017 v spojení s uznesením Okresného súdu Rožňava sp. zn. 1Nt/13/2017 zo dňa 27. 10. 2017. Krajský súd v Žiline uznesením č. k. 3Tos/138/2023-74 zo dňa 03. 01. 2024 sťažnosť D. B. zamietol, pretože nie je dôvodná. 3. Z pripojeného spisu Okresného súd Liptovský Mikuláš sp. zn. 21Nt/28/2023 mal súd osvedčené, že uznesením č. k. 21Nt/28/2023-55 zo dňa 04. 12. 2023 súd podľa § 73 ods. 1 Trestného zákona uložil D. B. protitoxikomanické ústavné ochranné liečenie. Krajský súd v Žiline uznesením č. k. 1Tos/22/2024-70 zo dňa 12. 03. 2024 sťažnosť D. B. zamietol, pretože nie je dôvodná. Okresný súd Liptovský Mikuláš dňa 08. 04. 2024 nariadil výkon ústavného ochranného protitoxikomanického liečenia s tým, že deň na nastúpenie bude určený podľa dohody so správou ústavu. Ďalej mal súd osvedčené, že termín nástupu
na liečbu bol stanovený na deň 10. 02. 2025 a Psychiatrická liečebňa Sučany, v ktorej sa menovaný momentálne nachádza, na výzvu súdu oznámila, že môže zabezpečiť presun pacienta do Odborného liečebného ústavu psychiatrického, n.o. Predná Hora prostredníctvom dopravnej služby. 4. Podľa § 325 ods. 1 Civilného sporového poriadku (ďalej len „CSP“), neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 5. Podľa § 325 ods. 2 písm. e) CSP, neodkladným opatrením možno strane uložiť najmä, aby nevstupovala dočasne do domu alebo bytu, v ktorom býva osoba, vo vzťahu ku ktorej je dôvodne podozrivá z násilia. 6. Podľa § 325 ods. 2 písm. f) CSP, neodkladným opatrením možno strane uložiť najmä, aby nevstupovala alebo iba obmedzene vstupovala do domu alebo bytu, na pracovisko alebo iné miesto, kde býva, zdržiava sa alebo ktoré pravidelne navštevuje osoba, ktorej telesnú integritu alebo duševnú integritu svojím konaním ohrozuje. 7. Podľa § 325 ods. 2 písm. g) CSP, neodkladným opatrením možno strane uložiť najmä, písomne, písomne, telefonicky, elektronickou komunikáciou alebo inými prostriedkami úplne alebo čiastočne nekontaktovala osobu, ktorej telesná integrita alebo duševná integrita môže byť takým konaním ohrozená. 8. Podľa § 326 ods. 1 CSP, v návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana, a musí byť z neho zrejmé akého neodkladného opatrenia sa navrhovateľ domáha. 9. Podľa § 328 ods. 1 CSP, ak súd nepostupoval podľa § 327, nariadi neodkladné opatrenie, ak sú splnené podmienky podľa § 325 ods. 1, inak návrh na nariadenie neodkladného opatrenia zamietne. 10. Podľa § 328 ods. 2 CSP, o návrhu na nariadenie neodkladného opatrenia rozhodne súd najneskôr do 30 dní od doručenia návrhu na nariadenie neodkladného opatrenia, ktorý spĺňa náležitosti podľa § 326. O návrhu na nariadenie neodkladného opatrenia podľa § 325 ods. 2 písm. e) CSP rozhodne súd do 24 hodín od doručenia návrhu. 11. Podľa § 329 ods. 1, prvej vety CSP súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. 12. Podľa § 337 ods. 1 CSP, ak súd nariadi neodkladné opatrenie pred začatím konania a ak navrhovateľovi povinnosť podľa § 336 ods. 1 neuloží, poučí strany, ktorým sa neodkladným opatrením ukladá určitá povinnosť, že môžu podať žalobu vo veci samej a o právnych následkoch s tým spojených. Lehotu na podanie žaloby súd neurčuje. 13. Podľa § 337 ods. 2 CSP, súd vo výroku uznesenia podľa odseku 1 uvedie strany a predmet konania vo veci samej. Konanie vo veci samej sa môže týkať aj nárokov na navrátenie do pôvodného stavu alebo nárokov na náhradu škody alebo inej ujmy spôsobenej výkonom neodkladného opatrenia. 14. Z charakteru neodkladného opatrenia vyplýva, že jeho nariadenie je podľa zákonných predpokladov prípustné a opodstatnené vtedy, ak sa tvrdí a osvedčí, že sú tu právne vzťahy medzi stranami a tieto právne vzťahy vyžadujú bezodkladnú úpravu. Zároveň sa v právnych vzťahoch medzi stranami nesmie vytvoriť nenávratný stav a nesmie sa neprimeraným spôsobom zasahovať do existujúcich právnych pomerov. Potreba ich úpravy musí byť bezodkladná, čo zahŕňa aj prvok naliehavosti a nevyhnutnosti. Samotný atribút bezodkladnosti bez ďalšieho neznamená, že ide o akútny a jednorazový stav. Potreba upraviť pomery môže pretrvávať aj po určité časové obdobie. V konaní o nariadenie neodkladného opatrenia (bez ohľadu na to, či sa vedie konanie vo veci samej alebo nie) postačuje pre vyhovenie návrhu a poskytnutie predbežnej ochrany „len“ osvedčenie tvrdeného nároku; jeho preukázanie možno v konečnom dôsledku vysloviť až v meritórnom rozsudku. Uvedené je výrazom podstaty neodkladných opatrení – tieto majú poskytnúť okamžitú, predbežnú súdnu ochranu nárokom, ktoré nemožno v plnej
miere preukázať, pretože na to nie je priestor v krátkom časovom úseku určenom pre rozhodovanie (§ 328 ods. 2 CSP). Z charakteru (procesného) inštitútu neodkladného opatrenia vyplýva, že jeho nariadenie je prípustné a opodstatnené vtedy, ak sa tvrdí a osvedčí, že sú dané relevantné právne vzťahy medzi stranami a tieto vyžadujú bezodkladnú úpravu. Bezodkladnosť síce zahŕňa aj prvok naliehavosti a nevyhnutnosti, čo však neznamená, že ide výlučne o akútny a jednorazový stav. Potreba upraviť pomery môže pretrvávať aj po určité (dlhšie) časové obdobie. 15. Neodkladné opatrenie je procesný inštitút, ktorého účelom je neodkladne upraviť pomery účastníkov konania, ak je to potrebné. Dôvodom pre nariadenie neodkladné opatrenia môže byť len to, že je potrebné bezodkladne upraviť pomery alebo je obava, že exekúcia bude ohrozená, pričom zákon len demonštratívne uvádza povinnosti, ktoré môžu byť predmetom neodkladného opatrenia. Neodkladné opatrenie možno nariadiť, keď sú osvedčené aspoň základné skutočnosti odôvodňujúce potrebu neodkladnej úpravy pomerov účastníkov, nakoľko pred rozhodnutím súdu o neodkladnom opatrení nie je z dôvodu krátkosti času priestor pre vykonanie dokazovania v rozsahu vyžadovanom v základnom konaní, pričom zároveň nesmú existovať vážnejšie pochybnosti o potrebe tejto úpravy. Rozsah osvedčovania je zúžený vzhľadom na účel a podstatu neodkladného opatrenia. Dôvod na nariadenie neodkladného opatrenia musí existovať v čase, keď o neodkladnom opatrení súd rozhoduje. 16. Účelom neodkladného opatrenia podľa § 325 ods. 2 písm. e), f) a g) CSP je zabrániť priamemu fyzickému, resp. inému kontaktu určitej osoby s osobou, ktorá môže ohroziť jej telesnú alebo duševnú integritu. Ide teda o formu menej závažného zásahu do osobných slobôd povinného subjektu, ktorý je ex lege podmienený tým, že zakázaným správaním by mohla byť ohrozená telesná alebo duševná integrita navrhovateľa; uvedená skutočnosť musí byť relevantným spôsobom osvedčená už v podanom návrhu. 17. Súd návrhu navrhovateľky vyhovel v časti, v ktorej sa domáhala uloženia zákazu D. B. ju kontaktovať telefonicky, resp. inými elektronickými prostriedkami. Súd neuložil navrhovateľke povinnosť podať žalobu vo veci samej, nakoľko v zmysle zákonného ustanovenia § 336 ods. 1 druhá veta CSP, nariadeným neodkladným opatrením sa dosiahne trvalá úprava pomerov medzi stranami. Z tých istých dôvodov súd časovo neobmedzil trvanie neodkladného opatrenia v zmysle zákonného ustanovenia § 330 ods. 1 CSP. V súlade so zákonným ustanovením § 337 ods. 1 CSP, nakoľko povinnosť podať žalobu vo veci samej nebola navrhovateľke uložená, súd poučil D. B., že v súlade so zákonným ustanovením § 337 ods. 2 CSP, môže voči navrhovateľke podať žalobu vo veci samej, ktorá sa môže týkať nárokov na navrátenie do pôvodného stavu alebo nárokov na náhradu škody alebo inej ujmy spôsobenej výkonom neodkladného opatrenia nariadeným výrokom I. uznesenia. Podľa § 337 ods. 3 CSP, súd aj bez návrhu uznesenie o neodkladnom opatrení zruší rozhodnutím, ktorým žalobe vo veci samej vyhovel. 18. Na základe doručeného návrhu mal súd osvedčené, že D. B. sa t. č. nachádza v Psychiatrickej liečebni v Sučanoch, z ktorej bude dňa 10. 02. 2025 umiestený do Odborného liečebného ústavu psychiatrického, n.o. Predná Hora na výkon protitoxikomanického ústavného ochranného liečenia. Na základe uvedenej skutočnosti má súd za to, že navrhovateľka svojím návrhom predloženými listinami neosvedčila potrebu bezodkladnej úpravy pomerov podľa § 325 ods. 2 písm. e) a f) CSP, preto v tejto časti návrh zamietol. Je pravdou, že navrhovateľkou uvedené skutočnosti (pokračovanie v navrhovateľkou tvrdenom konaní) môžu za istých okolností nastať, za osvedčenia ktorých by mohlo byť nariadenie navrhovaného neodkladného opatrenia na mieste. Na druhej strane však treba povedať, že tieto skutočnosti môžu eventuálne nastať iba v budúcnosti, keďže D. B. je t. č. umiestnený v zariadení, kde si vykonáva ústavnú ochrannú protialkoholickú liečbu a následne bude vykonávať protitoxikomanické ústavné ochranné liečenie. Súd preto nemal osvedčenú potrebu bezodkladnej potreby úpravy a dospel k záveru, že návrh navrhovateľky je t. č. minimálne predčasný, preto súdu nezostávalo nič iné, len podaný návrh na nariadenie neodkladného opatrenia vo zvyšnej časti zamietnuť ako nedôvodný. 19. Podľa § 255 ods. 2 CSP, ak mala strana vo veci úspech len čiastočný, súd náhradu trov konania pomerne rozdelí, prípadne vysloví, že žiadna zo strán nemá na náhradu trov konania právo. 20. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 21. Nakoľko rozhodnutím o návrhu na nariadenie neodkladného opatrenia sa konanie končí (keďže úprava pomerov strán neodkladným opatrením je úpravou trvalou), súd rozhodol aj o nároku na náhradu trov konania. Úspech navrhovateľky v konaní predstavoval 1/3-iny (vyhovené bolo jednému návrhu z 3 uplatnených), jej neúspech 2/3-inu. Pomer úspechu a úspechu žalovaného potom predstavoval 2/3-inu
(2/3-iny – 1/3-ina). Súd však D. B. náhradu trov konania nepriznal, keďže mu žiadne preukázateľne vynaložené trovy konania nevznikli. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresnom súde Liptovský Mikuláš písomne v 3 vyhotoveniach. Odvolanie môže podať strana, v ktorej neprospech bolo rozhodnutie vydané. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Toto neodkladné opatrenie je vykonateľné doručením. Poučenie: 4C/8/2025 Proti tomuto uzneseniu možno podať odvolanie v lehote 15 dní odo dňa jeho doručenia na Okresnom súde Liptovský Mikuláš písomne v 3 vyhotoveniach. Odvolanie môže podať strana, v ktorej neprospech bolo rozhodnutie vydané. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam,
g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Toto neodkladné opatrenie je vykonateľné doručením.

Zdroj: KAUZIS.SK – https://www.kauzis.sk/judikatura/r/ECLI:SK:OSLM:2025:5625200345.1 (dáta aktuálne k 14. 11. 2026). Záväzné je znenie zverejnené súdom.




